मॉस्को (रूस). क्रोएशिया ने फुटबॉल विश्व कप में बुधवार को हुए दूसरे सेमीफाइनल में इंग्लैंड को 2-1 से हरा दिया। इसके साथ ही वह पहली बार विश्व कप के फाइनल में पहुंचा। अब 15 जुलाई को फाइनल में लुझनिकी स्टेडियम में क्रोएशिया और फ्रांस की टीमें आमने-सामने होंगी। क्रोएशिया 1950 (उरुग्वे) के बाद फाइनल में पहुंचने वाला सबसे छोटा देश है।उसकी आबादी केवल 40 लाख है। वह फाइनल में जगह बनाने वाला सबसे कम रैंकिंग (20) वाला देश भी बना।